Daerah Kecil Budu

Daerah Kecil Budu (atau Daerah Kecil Nanga Budu; , ) ialah sebuah daerah kecil  di negeri Sarawak Bumi Kenyalang, Malaysia. Ia adalah sebahagian daripada Bahagian Betong yang merangkumi Betong, Saratok, Pusa, Kabong, Spaoh, Debak, Roban, Maludam dan Budu. Jumlah penduduknya ialah seramai 3,607 orang pada tahun 2010. Majoriti penduduk yang tinggal di daerah kecil ini ialah beretnik Iban dan kebanyakan penduduk menganut agama Kristian. Pekan pentadbiran bagi daerah ini ialah Nanga Budu. Ia memiliki luas sebanyak 290 km2.

Pentadbiran 
Daerah Kecil Budu sepenuhnya dibawah seliaan Pejabat Daerah Kecil Nanga Budu/Budu. Terdapat 41 rumah panjang Iban yang berlokasi di Daerah Kecil Budu pada tahun 2010. Secara amnya, orang Iban tinggal di rumah panjang yang terletak di tepi sungai dan di tepi jalan raya. Ia adalah bertujuan untuk memudahkan tugas harian penduduk setempat. Daerah Kecil Budu ditadbir oleh seorang pegawai daerah; pemegang jawatan terkini ialah Laga Kueh.

Demografi 
Jumlah penduduk yang menetap di Daerah Kecil Budu ialah seramai 3,607 orang pada tahun 2010. Majoriti penduduk ialah beretnik Iban. Sebilangan besar penduduk di Budu beragama Kristian. Walaubagaimanapun, masih ada beberapa yang yakin akan kepercayaan nenek moyang mereka sendiri. 
Berdasarkan, bancian Malaysia 2010, jumlah penduduk yang beretnik Iban ialah seramai 3,515 orang dan diikuti oleh etnik Melayu (52 orang), Bidayuh dan Cina (masing-masing ialah 16 dan 12 orang), etnik bumiputera lain (7 orang) dan paling sedikit ialah etnik India serta lain-lain (1 orang). Jumlah penduduk orang Melanau adalah sifar di Daerah Kecil Budu.

Rujukan

Pautan luar 
 . Dicapai pada 2 Januari 2020.

Budu